tartuNLP/wikipedia-smugri-20251201 huggingface dataset:
Mason (kuorma-auto)

Mason oli yhdysvaltalainen kuorma-automerkki, jota valmistettiin vuosina 1922–1925. Mason Truck -tehtaan perustivat Michiganin Flintiin vuonna 1922 A.C. Mason ja William C. Durant. Durantin tytäryhtiönä Mason Truck valmisti keskiraskaita ja raskaita Mason RoadKing -kuorma-autoja 1920-luvulla.
Toinen "Mason Motors"-niminen yritys valmisti autonmoottoreita. Tätä Mason Motors -yhtiötä ei pidä sekoittaa kuorma-automerkkiin. Se oli Flintissä sijainnut Buick-autojen moottoritehdas, jonka myöhempi nimi oli Motor &amp; Axle Division of Chevrolet.
Harjavallan silta

Harjavallan silta on Harjavallassa sijaitseva Kokemäenjoen ylittävä silta. Se on valmistunut vuonna 1983. Kyseessä on kolmas samalla paikalla oleva silta ja se korvasi vuonna 1939 rakennetun teräksisen riippusillan. 
Harjavallan silta on teräsbetoninen ja sen pituus on 172 metriä. Siltaan liittyy myös noin 215 metrin pituinen pengertie, joten joen ylittävän rakennelman kokonaispituudeksi muodostuu lähes 390 metriä. Sillalla on kaksi ajokaistaa sekä kaksi jalankulun ja pyöräilyn kaistaa.
Entiset sillat.
Ensimmäinen silta.
Kokemäenjoen ylittävää siltaa alettiin Harjavaltaan suunnittelemaan heti vuonna 1868 tapahtuneen kunnan itsenäistymisen jälkeen. Joki muodosti paikkakunnan kohdalla yli kolme kilometriä pitkän koskialueen, joka muodostui kolmesta eri koskesta. 1800-luvun lopulla pohjoispuolen asukkaille alkoi käydä välttämättömäksi päästä sujuvasti asioimaan eteläpuoliseen kirkonkylään, jossa sijaitsivat kaikki palvelut. Joen yli rakennettiin puurakenteinen kapea jalankulkijoille tarkoitettu porras vuonna 1880. 
Varsinainen siltahanke käynnistettiin varojenkeräyksellä vuonna 1906. Viisi vuotta myöhemmin rakentajaksi valittiin Pohjanmaalla vaikuttanut sillanrakentaja ja rakennusmestari Walle Antila, joka oli jo aikaisemmin rakentanut useita riippusiltoja. Silta otettiin käyttöön joulukuussa 1912. Vuoden 1918 sisällissodassa silta vaurioitui punaisten räjäyttäessä sen, mutta se kunnostettiin heti sodan jälkeen.
Riippusilta.
Vuonna 1937 aloitettiin sillalta noin kolme kilometriä alajuoksulle päin sijaitsevaan Lammaistenkoskeen rakentamaan voimalaitosta. Padon valmistumisen myötä veden pinta joessa tulisi nousemaan 12 metriä ja näin ollen silta jäisi veden alle. Veden nousu myös yli kaksinkertaisti joen leveyden Harjavallan kohdalla. Tie- ja vesirakennushallitus olisi halunnut rakentaa uuden sillan joen kapeimpaan kohtaan noin 500 metriä yläjuoksulle päin, mutta kansanedustaja Kyllikki Pohjalan ansiosta se lopulta tehtiin entisen sillan paikalle. Uusi riippusilta valmistui 1939, jolloin myös Harjavallan vesivoimalaitos aloitti toimintansa. Silta oli valmistuessaan Suomen pisin riippusilta. 
1970-luvulla riippusilta alkoi käydä liian pieneksi ja ahtaaksi kasvaneisiin liikennemääriin nähden ja uuden teräsbetonisen sillan rakennustyöt aloitettiin vuonna 1981. Vanha silta purettiin 1982 ja siirrettiin Etelä-Savoon Punkaharjulle, jossa se yhdistää Puruveden järvessä sijaitsevat Laukansaaren ja Vaahersalon saaret. Rakennustöiden aikana liikenne joen yli hoidettiin viereen rakennetun väliaikaisen ponttoonisillan avulla. Uusi silta otettiin käyttöön vuonna 1983.
Harjavallan hautausmaan vieressä on vuonna 1990 paljastettu sillanrakentajien muistomerkki. Se koostuu kolmesta vanhan sillan tukirakenteista peräisin olevasta kivestä.
Neuvostoliiton XII mekanisoitu armeijakunta

Neuvostoliiton XII mekanisoitu armeijakunta oli toisessa maailmansodassa puna-armeijan yhtymä, armeijakunta.
Perustaminen.
Armeijakunta perustettiin maaliskuussa 1941 vastineena Saksan Länsi-Euroopassa saavuttamille voitoille. Perustettaessa siihen kuuluivat 23. ja 28. panssaridivisioona sekä 202. mekanisoitu divisioona. Armeijakunta liitettiin Neuvostoliiton 8. armeijaan, jonka reservinä se oli Liettuassa Šiauliaissa noin 75 kilometriä luoteeseen Kaunasista. Yhtymän komentajana oli operaatio Barbarossan alkaessa kesäkuussa 1941 kenraalimajuri N. M. Shestopalov.
Sotatoimet.
Saksan pohjoisen armeijaryhmän kärjen ylitettyä Niemenjoen ja edettyä noin 80 kilometriä määräsi Luoteen rintaman komentaja Kutznetsov yhtymän vastahyökkäykseen. Saksan ilmavoimat havaitsi marssivan osaston ja VIII ilma-armeijakunnan Junkers Ju 88 -pommikoneet iskivät siihen Šiauliain lounaispuolella. Neuvostoliiton 23. panssaridivisioona menetti hyökkäyksissä 40 panssarivaunua ja kuorma-autoa. Seuraavien päivien aikana 28. panssaridivisioona menetti ilmahyökkäyksissä ja nelipäiväisessä taistelussa 84 panssarivaunua. Raseiniain taistelusta selvinneet joukot vetäytyivät heinäkuussa Viroon.
Eversti P. P. Poluboiarovin Fedorenkolle armeijakunnan tilasta Raseiniain taistelun jälkeen lähettämän raportin mukaan armeijakunta oli ollut taisteluissa kaksitoista päivää ja sillä oli jäljellä 80 loppuun käytettyä panssarivaunua ja 15-17 panssariautoa. Armeijakunta lakkautettiin elokuussa.
Saksan 16. armeija

Saksan 16. armeija () oli Saksan maavoimien yhtymä toisessa maailmansodassa.
Armeijan esikunta perustettiin 22. lokakuuta 1939 ryhmitettäessä joukkoja länteen, ja se liitettiin osaksi armeijaryhmä A:ta.
Se osallistui Ranskan valtaukseen, mistä se siirrettiin pohjoiseen armeijaryhmään ryhmitettäessä joukkoja operaatio Barbarossaan. Armeija taisteli itärintamana pohjoisosissa Baltiassa, jossa se joutui tammikuussa 1942 Demjanskissa mottiin. Adolf Hitler kielsi vetäytymisen ja armeijan joukkoja huollettiin ilmasta, kunnes saarto saatiin murrettua huhtikuussa. Se osallistui Leningradin piiritykseen, kunnes neuvostojoukot kykenivät vapauttamaan kaupungin tammikuussa 1944.
Neuvostoliiton 2. Baltian rintama aloitti 19. helmikuuta 1944 hyökkäyksen Holmin ympäristöön ryhmittynyttä 16. armeijaa vastaan. Neuvostoliiton 22. armeijan hyökkäys menestyi kuluttaen saksalaisten voimia. Saksan 16. ja 18. armeija joutuivat saarroksiin Kuurinmaalle Neuvostoliiton aloitettua kesähyökkäyksen 1944. Armeija oli piiritettynä sodan loppuun saakka, jolloin joukot antautuivat Neuvostoliitolle.
Komentajat.
Armeijankomentajina olivat:
Kamloops Blazers

Kamloops Blazers on Western Hockey Leaguessa pelaava junioriseura. Seuran kotikaupunki on Kamloops Brittiläisessä Kolumbiassa.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Kelowna Rockets

Kelowna Rockets on Western Hockey Leaguessa pelaava junioriseura. Seuran kotikaupunki on Kelowna Brittiläisessä Kolumbiassa.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Huvilakauden päättäjäiset

Huvilakauden päättäjäiset (Saarikauden päättäjäiset, Mökkikauden lopettajaiset, Saaren lopettajaiset, Huvilan lopettajaiset) on Vaasan seudulla pidetty suuri juhla. Juhlaa vietetään kesämökeillä "huvilakauden" päättymisen vuoksi elokuun viimeisenä viikonloppuna. "Huviloiksi" kutsutaan vaatimattomiakin kesämökkejä Pohjanmaan rannikolla, Vaasan seudulla.
Huvilakauden päättäjäisissä poltetaan kokkoja ja käytetään ilotulitteita. Pimeän tultua lauantaina on Vaasan saariston tuhansilla kesäasunnoilla karnevaalitunnelma tulineen ja raketteineen. 
Suuri osa vaasalaisista on juhlan aikana huviloillaan tai toisten vieraana. Rapuillalliset snapsilauluineen kuuluvat usein Huvilakauden päättäjäisiin.
Vaasan saaristossa ja rannikolla on yli 15000 kesäasuntoa.
Juhlaa on vietetty 1800-luvun puolivälistä. Perheen isä vei koulujen päätyttyä äidin ja lapset veneellä saaressa sijainneelle kesäasunnolle, huvilalle. Perheenisä kävi täydentämässä vesi- ja ruokavarastoja viikonloppuisin. 
Koulujen ennen alkaessa vasta syyskuussa väki kotiutui huvilalta kaupunkiin elokuun viimeisenä viikonloppuna. Siksi "huvilakauden päättäjäiset", "saaren/saarikauden lopettajaiset" on elokuun viimeisenä viikonloppuna. Juhlaviikonloppu määräytyy lauantain mukaan. Jos perjantai on elokuun viimeinen päivä, on juhla edellisenä viikonloppuna.
Huvilakauden päättäjäisiä vietetään Vaasan seudulla nimenomaan huviloilla. Kokkolassa samanaikaisesti vietettävät "Venetsialaiset" on enemmän kaupunkijuhla. 
Huvilakauden päättäjäiset on nykyisin Pohjanmaalla identiteettisymboli. Sitä arvostetaan Vaasan seudulla juhlana yhtä tärkeäksi kuin juhannus.
Juhla on levinnyt myös saariston ja Pohjanmaan rannikon ruotsinkielisen alkuperäisväestön pariin vaikka se alun perin olikin vain kaupunkilaisten kesäasunnoillaan pitämä juhla.
Fruktoosi-1,6-bisfosfataasi

Fruktoosi-1,6-bisfosfataasi on entsyymi, joka katalysoi fruktoosi-1,6-bisfosfaatin hydrolyysiä fruktoosi-6-fosfaatiksi glukoneogeneesissä. Entsyymi on tärkeä glukoneogeneesin säätelykohta. Fruktoosi-1,6-bisfosfataasin EC-numero on EC 3.1.3.11. Eläimillä fruktoosi-1,6-bisfosfataasia esiintyy maksassa ja munuaisissa.
Rakenne ja toiminta.
Ihmisen fruktoosi-1,6-bisfosfataasi on rakenteeltaan tetrameeri. Eräillä kasveilla, kuten herneellä se on monomeeri ja eräillä bakteereilla, kuten "Escherichia coli"lla se on rakenteeltaan monomeeri. Toimiakseen entsyymi tarvitsee koentsyymikseen Mg2+-ionin tai Mn2+-ionin. 
Fruktoosi-1,6-bisfosfataasin katalysoiman reaktion mekanismista ei ole täyttä varmuutta ja esitettyjä mekanismeja on kaksi: dissosiatiivinen ja assosiatiivinen mekanismi. Assosiatiivisessa mekanismissa vesimolekyyli hyökkää entsyymin katalysoimana fruktoosi-1,6-bisfosfaatin 1-asemassa sijaitsevan fosfaattiryhmän fosforiatomiin ja fosfaattiryhmä poistuu vetyfosfaatti-ionina ja entsyymin aktiivisen keskuksen asparagiinihappo luovuttaa protonin, jolloin muodostuu hydroksyyliryhmä ja fruktoosi-6-fosfaatti vapautuu. Dissosiatiivisessa mekanismissa hyökkäys tapahtuu fosfaattiesteriryhmän happeen, jolloin alkoholiryhmä vapautuu ja seuraavassa vaiheessa fosfaatti-ionista muodostuu vetyfosfaatti. Myös tässä mekanismissa asparagiinihappo on tärkeässä osassa. Krystallografiset tutkimukset tukevat kumpaakin mekanismia.
Kun solujen energiavarastot ovat vähäiset, on soluissa paljon AMP:tä, joka on fruktoosi-1,6-fosfataasin inhibiittori. Tällöin entsyymin toiminta estyy. ATP sen sijaan aktivoi fruktoosi-1,6-bisfosfataasia. Fruktoosi-2,6-bisfosfaatti on voimakas entsyymin allosteerinen inhibiittori. Fruktoosi-2,6-bisfosfaatin määrä riippuu veren glukagonipitoisuudesta. ATP:n lisäksi myös sitraatti-ioni aktivoi fruktoosi-1,6-bisfosfataasia. 
Fruktoosi-1,6-bisfosfataasin puutos on harvinainen autosomien välityksellä resessiivisesti periytyvä sairaus. Entsyymin puutos aiheuttaa laktista asidoosia ja hypoglykemiaa. Pienillä lapsina tämä ilmenee muun muassa hyperventiloimisena, ärtyisyytenä, unettomuutena ja lihasten heikkoutena. Hoitona on suun kautta tai suonensisäisesti annettava glukoosi ja asidoosin hoitoon vetykarbonaattiliuos.
Victoria Royals

Victoria Royals on Western Hockey Leaguessa pelaava junioriseura. Seuran kotikaupunki on Victoria Brittiläisessä Kolumbiassa.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
One Life to Live

One Life to Live on yhdysvaltalainen saippuasarja, jonka ensimmäinen jakso näytettiin kotimaassaan heinäkuussa 1968. Sen luojat ja alkuperäiset tuottajat olivat Agnes Nixon ja Thom Racina . Sarjaa tuotti vuoteen 2012 asti televisioyhtiö ABC ja siitä nähdään yksi noin 24 minuutin jakso joka arkipäivä. Sarjaa on esitetty vuodesta 1968 tähän päivään asti. Vuonna 2013 sarjaa alettiin jatkaa Hulun ja iTunesin välityksellä, kunnes Prospect Parkin ja ABC:n välille syntyi oikeusjuttu "General Hospitalin" hahmojen väärinkäytöstä sarjassa. Tämän johdosta sarja lopetettiin syyskuussa 2013.
Rize of the Fenix

Rize of the Fenix ​​on yhdysvaltalaisen rockyhtye Tenacious D:n kolmas studioalbumi. Sen on tuottanut John Kimbrough, ja se julkaistiin Pohjois-Amerikassa 15. toukokuuta 2012 Columbia Records -levy-yhtiön kautta. Yhtyeen jäsenten Jack Blackin ja Kyle Gassin lisäksi albumilla soittavat myös John Konesky (sähkökitara), John Spiker (basso) ja Dave Grohl (rummut), jotka ovat esiintyneet yhtyeen edellisillä albumeilla. Albumi oli ehdolla Grammy-palkinnon saajaksi parhaana komedia-albumina vuoden 2013 Grammy Awardsissa.
Albumi nousi Suomen virallisen listan sijalle 35.
Portland Winterhawks

Portland Winterhawks on Western Hockey Leaguessa pelaava yhdysvaltalainen jääkiekon junioriseura. Sen kotikaupunki on Portland Oregonin osavaltiossa.
Seuran imago muistuttaa hyvin läheisesti NHL-seura Chicago Blackhawksia ja tämän vuoksi seuraa luullaan usein erheellisesti Chicago Blackhawksin farmiseuraksi. Erityinen side juontuu Portlandissa toimineesta Blackhawksin edeltäjäseurasta, alkuperäisen WHL-liigan Portland Rosebudsista, jonka pelaajat siirtyivät sarjan lakkauttamisen yhteydessä Chicagoon ja NHL-liigaan uutena joukkueena vuonna 1926. Winterhawks puolestaan perustettiin vuonna 1951 Kanadassa nimellä Edmonton Oil Kings. Joukkue muutti Yhdysvaltoihin Portlandiin vuonna 1976 ja seura sai tässä yhteydessä Chicagosta käytettyjä peliasuja johtaen ulkoasujen yhteneväisyyteen.
Joukkue kaudella 2025–2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Antagonist Zero

Antagonist Zero on suomalainen metallimusiikin yhtye, joka perustettiin vuonna 2010. Yhtye kuvailee musiikkiaan katatoniseksi metalliksi, jossa on vivahteita death-, doom- ja post metalista.
Antagonist Zeron jäsenet ovat toimineet myös yhtyeissä Adastra, Cavus, Coprolith ja Lost in Tears.
Yhtyeen esikoisalbumi, "Doomed", julkaistiin syyskuussa 2012.
Spokane Chiefs

Spokane Chiefs on Western Hockey Leaguessa pelaava junioriseura. 
Seuran kotikaupunki on Spokane Washingtonissa.
Joukkue kaudella 2025-2026.
"Lähde: EliteProspects"
Valmennus &amp; Joukkueenjohto.
"Lähde: EliteProspects"
Tri-City Americans

Tri-City Americans on Western Hockey Leaguessa jääkiekkoa pelaava junioriseura. Seuran kotikaupunki on Kennewick Washingtonissa.
Valmennus &amp; Joukkueenjohto.
"Lähde: EliteProspects"
Crow and the Storm

Crow and the Storm on suomalaisen doom metal -yhtyeen Ordogin esikoisalbumi, joka julkaistiin vuonna 2006 levymerkillä Ostra Records.
Albumi nauhoitettiin Valtteri Isometsän kotistudiossa, ja siitä julkaistiin rajoitettu 500 kappaleen painos.
Life Is Too Short for Learning to Live

Life Is Too Short for Learning to Live on suomalaisen doom metal -yhtyeen Ordogin toinen studioalbumi. Se julkaistiin vuonna 2008 levymerkillä Violent Journey Records.
Vaikka Kimmo Huhtala on nimetty kansiteksteissä basistina, kaikki albumin basso-osuudet on soittanut Valtteri Isometsä.
Remorse (albumi)

Remorse on Ordogin kolmas studioalbumi, joka julkaistiin 12. tammikuuta 2011.
Imperiumi (verkkosivusto)

Imperiumi (myös "Impe.fi", vuoteen 2018 asti "Imperiumi.net") on vuodesta 2002 julkaistu verkossa toimiva suomalainen metallimusiikkia käsittelevä media.
Imperiumin toimialaan kuuluu muun muassa yhtyeiden ja artistien haastattelut, levyarvostelut sekä keikka- ja festivaaliraportit..
Imperiumi on osa Kansalliskirjastoa (ISSN 2489-4591).
Myllypuron ostari

Myllypuron ostari on Helsingin Myllypurossa sijaitseva ostoskeskus, joka rakennettiin vuosina 2009–2012. Myllypuron ostari on rakennettu aiemman, puretun ostoskeskuksen paikalle. Varsinaisten liiketilojen ohella aiemman ostoskeskuksen tontille rakennettiin myös yli 250 asuntoa.
Myllypuron ostarissa toimivat muun muassa K-Supermarket, S-market ja Myllypuron kirjasto sekä FilmTown, Hesburger, Myllypuron Apteekki, kuntosali P&amp;T Myllypuro (Puls &amp; Träning), R-kioski ja Mikromarket. Alko avasi myymälän Myllypuron ostarille 19. elokuuta 2020.
Elokuussa 2017 Citycon myi Myllypuron ostarin yhdysvaltalaiselle sijoitusyhtiö Cerberus Capital Managementille ja Myllypuron ostari siirtyi Cerberukselle marraskuussa 2017.
Valle Antila

Valle Jaakko Antila (5. huhtikuuta 1882 Kurikka – 26. kesäkuuta 1938 Seinäjoki) oli suomalainen rakennusmestari ja rakennusurakoitsija. Hänen yhtiönsä Antila ja Kumppanit Oy on tehnyt riippusiltoja, joita Antila myös itse suunnitteli.
Ura.
Antila valmistui Helsingin teollisuuskoulun rakennuslinjalta vuonna 1908. Samana vuonna hän teki opintomatkan Ruotsiin ja Norjaan, myöhemmin hän haki oppia vielä Tanskasta ja Venäjältä. Erityisesti Antila perehtyi Norjassa rakennettuihin riippusiltoihin. Vuonna 1909 hän rakensi Isoonkyröön ensimmäisen riippusiltansa, Kyrönjoen ylittävän norjalaistyylisen Perttilän sillan, joka oli myös Suomen ensimmäinen riippusilta. Antila oli jo kaksi vuotta aikaisemmin rakentanut isänsä, kunnallisneuvos J. E. Antilan suunnitteleman puukaarisillan Koskenkorvalle.
Antilan yhtiö rakensi nopeaan tahtiin useita riippusiltoja, ja samalla hänen maineensa levisi myös Etelä-Pohjanmaan ulkopuolelle. Esimerkiksi vuonna 1912 valmistui Satakuntaan Kokemäenjoen ylittävä Harjavallan silta ja kolme vuotta myöhemmin Vammaskosken silta Tyrväälle. Vammaskosken silta oli poikkeuksellisesti kivirakenteinen. Siltojen lisäksi tunnetuimpia Antilan toteuttamia rakennuksia on muun muassa Sahakosken voimalaitos (1919) Noormarkunjoessa. Antila rakensi myös useita asuintaloja Helsinkiin, muun muassa Kamppiin, Munkkiniemeen ja Kallioon.
Vuonna 1930 Antila matkusti yhdessä poikansa Matin kanssa Dominikaaniseen tasavaltaan, jossa he asettuivat pariksi vuodeksi suomalaisten siirtolaisten perustamaan Viljavakan ihanneyhteisöön. Antilan matkaan vaikutti ilmeisesti 1930-luvun lama.
Mirja Oksanen

Mirja Oksanen (s. 15. elokuuta 1963 Hartola) on suomalainen näyttelijä. 
Oksanen on näytellyt kaupunginhallituksen puheenjohtaja Pirkko Kujalan roolissa Yle TV2:n draamasarjassa "Uusi päivä" vuosina 2011–2015. Ensimmäiset roolinsa hän teki Mika Kaurismäen elokuvissa "Rosso" (1985) ja "Paperitähti" (1989). Vuonna 2017 hän oli mukana elokuvissa "Toivon tuolla puolen" ja "Kyrsyä - Tuftland". Oksanen on näytellyt MTV3:n saippuasarjassa "Salatut elämät" vuosina 2010 ja 2012 asianajaja Tiina Lehden roolissa. Vuonna 2018 hän oli samassa sarjassa Rosmarine Dunckerin roolissa.
Mirja Oksanen oli kiinnitettynä Turun kaupunginteatterissa 1990–1991.
Vuonna 2014 Oksanen voitti Yle TV2:n "Siskonpeti"-kilpailun monologillaan "Vanheneminen sucks".
Technodiktator

Technodiktator on suomalaisen industrial metal -yhtyeen Turmion Kätilöiden viides studioalbumi. Albumi julkaistiin 27. syyskuuta 2013 levymerkillä Osasto-A. Albumi nousi Suomen virallisen listan sijalle 4. Albumi myi kultaa vuonna 2018.
Albumi on kunnianosoitus 90-luvun tanssimusiikin pioneereille.
Tony Kushner

Tony Kushner (s. 16. heinäkuuta 1956 New York, New Yorkin osavaltio, Yhdysvallat) on yhdysvaltalainen näytelmäkirjailija ja käsikirjoittaja. Hän on saanut vuonna 1993 näytelmästään "Angels in America: A Gay Fantasia on National Themes" Pulitzerin näytelmäpalkinnon. Vuonna 2013 hän sai National Medal of Arts -kunnianosoituksen.
Kushner on yhdessä Eric Rothin kanssa käsikirjoittanut elokuvan "München" ja yksin elokuvan "Lincoln", molemmat kriitikoilta kiitosta saaneita elokuvia.
Suomeksi Kushnerin näytelmistä on esitetty "Angels in America" (Suomen Kansallisteatteri 1994), "Slaavit" ("Slavs!", Tampereen Teatteri ja Oulun kaupunginteatteri 1996) ja Pierre Corneille -sovitus "Unta vai rakkautta" ("The Illusion", Vaasan kaupunginteatteri 2004).
Kushner syntyi juutalaiseen muusikkoperheeseen. Hänen puolisonsa on toimittaja Mark Harris.
Kim Nam-il

Kim Nam-il (s. 14. maaliskuuta 1977 Incheon, Etelä-Korea) on eteläkorealainen jalkapalloilija. Pelipaikaltaan hän oli puolustava keskikenttäpelaaja.
Seurajoukkueura.
Seuratasolla Kim on pelannut muun muassa Chunnam Dragonsin (92 ottelua, 7 maalia), SBV Excelsiorin (8 ottelua), Suwon Samsung Bluewings FC:n (45 ottelua, 4 maalia), Vissel Koben (54 ottelua, 1 maali), FC Tom Tomskin (41 ottelua) ja Incheon Unitedin riveissä.
Maajoukkueura.
Etelä-Korean jalkapallomaajoukkueessa Kim pelasi 98 ottelua ja teki niissä kaksi maalia vuosina 1998–2013. Hän oli mukana Etelä-Korean joukkueessa vuoden 2002, vuoden 2006 ja vuoden 2010 MM-kisoissa.
Kim Jung-woo

Kim Jung-woo (s. 9. toukokuuta 1982 Soul Etelä-Korea) on eteläkorealainen jalkapalloilija. Pelipaikaltaan hän on keskikenttäpelaaja.
Seurajoukkueura.
Seurajoukkuetasolla hän edustaa Al Sharjah SC:tä. Aiemmin urallaan hän on edustanut myös Ulsan Hyundai FC:tä (75 ottelua, 1 maali), Nagoya Grampus Eightiä (52 ottelua, 7 maalia), Seongnam Ilhwa Chunmaa (52 ottelua, 7 maalia), Sangju Sangmu Phoenixia (40 ottelua, 18 maalia) ja Jeonbuk Hyundai Motorsia (41 ottelua, 5 maalia).
Maajoukkueura.
Etelä-Korean jalkapallomaajoukkueessa Kim on vuodesta 2003 lähtien pelannut 68 ottelua ja tehnyt 6 maalia. Hän oli mukana Japanin joukkueessa myös vuoden 2010 MM-kisoissa.
Kim Bo-kyung

Kim Bo-kyung (s. 6. lokakuuta 1989 Gurye, Etelä-Korea) on eteläkorealainen jalkapalloilija. Pelipaikaltaan hän on hyökkäävä keskikenttäpelaaja, joka voi pelata myös keskikentän vasemmalla laidalla.
Seurajoukkueura.
Seuratasolla Kim edustaa Cardiff City FC:tä ja on aiemmin pelannut myös Cerezo Osakan (41 ottelua, 15 maalia) ja Oita Trinitan (27 ottelua, 8 maalia) riveissä.
Maajoukkueura.
Etelä-Korean jalkapallomaajoukkueessa Kim on vuodesta 2010 lähtien pelannut 19 ottelua ja tehnyt 2 maalia. Hän oli mukana Etelä-Korean joukkueessa myös vuoden 2010 MM-kisoissa.
Oh Beom-seok

Oh Beom-Seok (29. heinäkuuta 1984 Pohang Etelä-Korea) on eteläkorealainen jalkapalloilija. Pelipaikaltaan hän on oikea laitapuolustaja.
Seurajoukkueura.
Seuratasolla Oh edustaa Korean Police FC:tä. Aiemmin urallaan hän pelannut myös Pohang Steelersin (70 ottelua, 3 maalia), Yokohama FC:n (10 ottelua), FC Krylia Sovetov Samaran (28 ottelua), Ulsan Hyundai FC:n (33 ottelua, 4 maalia) ja Suwon Bluewingsin (26 ottelua) riveissä.
Maajoukkueura.
Etelä-Korean jalkapallomaajoukkueessa Kim on vuodesta 2010 lähtien pelannut 40 ottelua ja tehnyt 2 maalia. Hän oli mukana Etelä-Korean joukkueessa myös vuoden 2010 MM-kisoissa.
Death Walks with Me

Death Walks With Me on suomalaisen death metal -yhtyeen Noumenan neljäs studioalbumi. Se julkaistiin vuonna 2013 levymerkillä Haunted Zoo Productions.
Valonielu

Valonielu on psykedelisen black metal -yhtyeen Oranssin Pazuzun kolmas studioalbumi. Se julkaistiin 11. lokakuuta 2013, Euroopassa levymerkillä Svart Records ja Yhdysvalloissa levymerkillä 20 Buck Spin.
Kappaleet.
Kaikki kappaleet säveltänyt Oranssi Pazuzu sekä kirjoittanut Ontto.
Rajatorpan ostoskeskus

Rajatorpan ostoskeskus on Vantaan Rajatorpan asuinalueella, Vapaalan kaupunginosassa sijaitseva pieni ostoskeskus. Ostoskeskuksen suunnitteli arkkitehtitoimisto Hyvärinen &amp; Harlo, ja se rakennettiin kahdessa osassa, joista ensimmäinen valmistui vuonna 1971 ja jälkimmäinen 1974. Nykyisin ostoskeskuksen palveluihin kuuluvat muun muassa pizzeria, Alepa, parturi-kampaamo, baari ja kirpputori. Ostoskeskus on määritelty rakennushistorialliselta arvoltaan alueellisesti merkittäväksi, ja kuuluu arvoluokituksessa luokkaan 2.
Vuonna 2010 tehdyn asukaskyselyn mukaan ostoskeskuksen koetaan olevan iltaisin turvaton, kuten myös kunnostuksen tarpeessa. Ostoskeskuksen ympäristöä on kuvailtu likaiseksi ja rumaksi. Ostoskeskusta onkin kaavoiteltu purettavaksi ja tilalle suunnitellaan asuinrakennusta, jonka alakerrasta löytyy liiketiloja. Tämä herättää kuitenkin Rajatorpan asukkaissa vastustusta, sillä se vähentäisi palvelujen määrää nykyisestä.
Skream

Skream (oikealta nimeltään Oliver Dene Jones; s. 1. kesäkuuta 1986) on brittiläinen elektronisen musiikin tuottaja.
Skream on yksi ensimmäisistä dubstep-artisteista. Hänen ensimmäinen albuminsa oli "Skream!", joka julkaistiin vuonna 2006 ja toinen oli "Outside the Box", joka julkaistiin vuonna 2010.
Skream on perustanut myös pitkäaikaisten yhteistyökumppaneidensa Artworkin ja Bengan kanssa musiikkiryhmän, nimeltä Magnetic Man. Heidän debyttialbuminsa, "Magnetic Man" julkaistiin vuonna 2010.
Blisskieli

Blisskieli on keinotekoinen kirjoitettu kieli, jonka Charles Bliss loi alun perin edistämään rauhaa ja rinnakkaista yhteiseloa. Nykyisin sitä käytetään tukemaan puhetta sekä korvaavan kommunikaation osana. 
Kielen kehitti 1940-luvun lopulla itävaltalaistaustainen insinööri Charles Bliss. Mallia kielen kehitykseen hän otti kiinasta. Charles Bliss on antanut vuonna 1965 julkaistussa kirjassaan "Semantography (Blisssymbolics)" ohjeita sanajärjestyksestä, mutta periaatteessa järjestys on vapaa. Vuonna 1971 kanadalainen tutkijaryhmä löysi blisskielen, kun he etsivät uusia tapoja motorisesti vammaisten kommunikointiin. Charles Bliss antoi vuonna 1982 Kansainväliselle blisskomitealle rajoittamattoman oikeuden kehittää kieltä vammaisten ihmisten käyttöön. Blisskielelle annettiin 8. elokuuta 2007 ISO 639-2-standardin mukainen kolmikirjaiminen koodi "zbl".
Bliss-symbolit.
Bliss-symbolien luokittelu.
Blisskieli rakentuu symboleista ja apumerkeistä joita yhdistelemällä luodaan kieliopillisia ilmauksia. Symboleiden ja apumerkkien löytämisen helpottamiseksi ne ryhmitellään eri luokkiin ja niiden merkitsemiseen käytetään yleensä eri taustavärejä. Pohjoismaisessa standardissa taustaväreinä käytetään pastellisävyjä.
Pohjoismainen luokittelustandardi.
Lähde:
Symbolien rakentuminen.
Perussymbolit ovat yksinkertaisia kuvioita ja niitä käytetään yksinään tai osana jotain toista symbolia. Perussymboleita noin 100. Yhdyssymbolit koostuvat kahdesta tai useammasta symbolista, jotka saavat siten aikaan uuden merkityksen. Symboleita voidaan laitaa päällekkäin kuten esimerkiksi sanassa kuolema, jossa on laitettu päällekkäin symbolit elämä ja poisto. Niitä voidaan myös laittaa peräkkäin tärkeysjärjestyksessä kuten esimerkiksi sanassa ruumis, jossa on ensiksi vartalo ja tämän jälkeen tulee kuolema.
Symbolityypit.
Symbolit voidaan jakaa karkeasti ottaen kolmeen eri tyyppiin. Tyypit ovat:
Lähde:
Lauseiden muodostaminen.
Bliss-kieltä mukainen lauserakenne.
Blisskielestä on lauserakenne on käytännössä hävinnyt kokonaan käytöstä. Asiat esitetään mahdollisimman yksinkertaisessa muodossa. Blisskielen mukaisissa väitelauseessa lauseen alkuun tulee tekijä, sitten toiminta ja tämän jälkeen tekemisen kohde. Kysymys- ja käskylauseessa noudatetaan muuten väitelausetta, mutta kysymys ja käskysana tulevat lauseen alkuun. Kieltosana tulee ennen toimintaa.Tapahtuman paikkaa ja aikaa ilmaisevat symbolit sijoitetaan väitelauseen loppuun. 
Kun käännetään suomen kielen mukaista Bliss-symbolia lauseesta Blisskielen mukaiseen lauserakenteeseen, joudutaan tekemään seuraavan tyyppisiä ratkaisuja.
Mustarinta-apali

Mustarinta-apali ("Apalis binotata") on herttujen heimoon kuuluva varpuslintu.
Levinneisyys.
Mustarinta-apalia tavataan Angolassa, Kamerunissa, Kongon demokraattisessa tasavallassa, Päiväntasaajan Guineassa, Gabonissa, Tansaniassa ja Ugandassa. Sen kannankehitys on vakaa, ja se on luokiteltu elinvoimaiseksi.
Vuoriapali

Vuoriapali ("Apalis personata") on herttujen heimoon kuuluva varpuslintu.
Levinneisyys.
Vuoriapalia tavataan Burundissa, Kongon demokraattisessa tasavallassa, Ruandassa ja Ugandassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.
Valkoviiksiapali

Valkoviiksiapali ("Apalis jacksoni") on herttujen heimoon kuuluva varpuslintu.
Levinneisyys.
Valkoviiksiapalia tavataan Angolassa, Burundissa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin kannankehitys on vakaa, ja se on luokiteltu elinvoimaiseksi.
Kirjosiipiapali

Kirjosiipiapali ("Apalis chariessa") on herttujen heimoon kuuluva varpuslintu.
Levinneisyys.
Kirjosiipiapalia tavataan Malawissa, Mosambikissa ja Tansaniassa. Keniasta se on mahdollisesti kuollut sukupuuttoon. Laji on luokiteltu silmälläpidettäväksi, koska sitä tavataan vain pienellä alueella ja koska sen kanta on pieni ja vähenemässä. Sen populaatioksi arvioidaan 2 500–9 999 yksilöä.
Elinympäristö.
Kirjosiipiapali suosii korkeita, kosteita ja reheviä metsiä, ja sitä tavataan yleensä alle 1 600 metrin korkeudella merenpinnasta.
Paulo Futre

Paulo Jorge dos Santos Futre (28. helmikuuta 1966 Montijo Portugali) on pelaajauransa jo lopettanut portugalilainen jalkapalloilija. Pelipaikaltaan hän oli laitahyökkääjä.
Seurajoukkueura.
Uransa aikana hän pelasi Sporting Clube de Portugalin (21 ottelua, 3 maalia), FC Porton (81 ottelua, 25 maalia), Atlético Madridin (173 ottelua, 38 maalia), SL Benfican (11 ottelua, 3 maalia), Olympique de Marseillen (8 ottelua, 2 maalia), AC Reggiana 1919:n (13 ottelua, 5 maalia), AC Milanin (1 ottelu), West Ham United FC:n (9 ottelua), ja Yokohama Flügelsin (13 ottelua, 3 maalia) riveissä.
Maajoukkueura.
Portugalin jalkapallomaajoukkueessa Futre pelasi 41 ottelua vuosina 1983–1995 ja viimeisteli niissä kuusi maalia. Hän oli mukana myös Portugalin joukkueessa vuoden 1986 MM-kilpailuissa.
Tijana Dapčević

Tijana Dapčević (s. 3. helmikuuta 1976 Skopje, Jugoslavia, nyk. Pohjois-Makedonia) on Serbiassa asuva pop-laulaja. Hänet tunnetaan myös Tijanana. Hän edusti Pohjois-Makedoniaa eli tuolloista Makedonian tasavaltaa Eurovision laulukilpailussa vuonna 2014. Hän on osallistunut myös vuonna 2002 Pohjois-Makedonian ja vuonna 2006 Serbia ja Montenegron Euroviisukarsintaan.
Kansainvälinen paralympiakomitea

Kansainvälinen paralympiakomitea ("International Paralympic Committee", lyh IPC) on paralympialaisia hallinnoiva maailmanlaajuinen kattojärjestö. Komiteaan kuuluu 200 jäsenmaata. Komitea on perustettu vuonna 1989 ja sen päämaja sijaitsee Bonnissa, Saksassa. Komitea työllistää yli 70 ihmistä 17 maasta.
IPC hallinnoi paralympialaisten ohella myös muita kilpailuja kuten esimerkiksi vammaisyleisurheilun maailmanmestaruuskilpailuja.
Haunting (EP)

Haunting on suomalaisen metalliyhtyeen Domination Blackin EP-levy. Se julkaistiin vuonna 2008 levymerkillä Violent Journey Records.
EP debytoi Suomen virallisen singlelistan sijalla 15.
Siiri Hannikainen

Siiri Maria Hannikainen, o. s. "Väänänen" (11. joulukuuta 1889 Aunus – 12. syyskuuta 1968 Helsinki) oli suomalainen kirjallisuuden suomentaja.
Siiri Hannikaisen vanhemmat olivat sahanhoitaja Erik Johan Väänänen ja Maria Laitinen.
Siiri Hannikainen oli naimisissa 1914–1921 toimittaja, lähetystöneuvos ja kirjailija Lauri Hannikaisen kanssa. Heidän poikansa oli suurlähettiläs Heikki Juhani Hannikainen (1915-1989). Siiri Hannikainen työskenteli ulkoministeriön kirjaamossa.
Osmo Hassi

Osmo Samuel Hassi (6. kesäkuuta 1921 Jämsä – 24. helmikuuta 2018 Tampere) oli Tampereen teknillisen korkeakoulun sähkötekniikan professori 1969–1985 sekä korkeakoulun rehtori vuodesta 1975 vuoteen 1985. 
Hassin vanhemmat olivat maanviljelijä Emil Hassi ja Hilja Maria Norrgård. Hän valmistui ylioppilaaksi Jämsän yhteiskoulusta 1942 ja sitten teknillisestä korkeakoulusta diplomi-insinööriksi 1949 ja tekniikan lisensiaatiksi 1966. Tekniikan tohtoriksi Hassi väitteli Oulun yliopistossa 1982. Hassi työskenteli Koneen palveluksessa suunnittelijana 1948-1949 ja esimiehenä piirustuskonttorissa 1949–1951. Rauma-Repolan Rauman tehtaiden voimalaitoksen apulaisinsinööri hän oli 1951–1954 ja käyttöinsinööri 1954–1956 sekä samalla turvallisuusinsinööri 1953–1956. Tampereen teknillisen oppilaitoksen sähkötekniikan lehtorina Hassi toimi 1956–1966 ja yliopettajana 1966–1968. Tampereen teknillisen korkeakoulun sähkötekniikan vt. professori hän oli 1967–1968 ja professori 1969–1985 sekä rehtori 1975–1985. 
Hassi tutki erityisesti sähkövoimatekniikkaa ja magnetohydrodynamiikkaa. Hänen julkaisujaan ovat muun muassa seuraavat:
Hassin puoliso vuodesta 1948 oli Signe Maija-Liisa Fredrickson (1921–2000). Heidän lapsiaan ovat arkkitehti Osmo Ville Johannes Hassi (s. 1952) ja kansanedustaja, ministeri, europarlamentaarikko, kirjailija Satu Hassi (s. 1951). Hassin veljiä ovat professori Antti Hassi (1931–2019) ja metsäneuvos Yrjö Hassi (1922–2008).
Kuriirishakki

Kuriirishakki oli Saksassa 1100-luvulta 1800-luvulle pelattu shakin muunnos. Pelin tavoite oli vastustajan kuninkaan saattaminen mattiin, kuten nykyäänkin shakissa. Mahdollisesti pelissä on myös ollut niin sanottu ryöstövoitto eli vastustajan kaikkien nappuloiden lyönti (kuningasta lukuun ottamatta) on voittanut.
Nappulat.
Kuriirishakkia pelattiin 12x8 ruudun laudalla. Valkean oikea nurkkaruutu on valkoinen ja linjat voidaan nykykäytännön mukaan merkitä kirjaimilla a-l, 12 ensimmäisen kirjaimen mukaan. Kuriiripelin nappulat olivat a1-ruudusta lukien: torni, ratsu, norsu, kuriiri, mies, kuningas, visiiri, neuvonantaja, kuriiri, norsu, ratsu ja torni. Mustalla oli samat nappulat 8. rivillä. Valkealla oli 12 sotilasta toisella rivillä ja mustalla vastaavasti 12 sotilasta seitsemännellä rivillä. Torneja, ratsuja, norsuja ja kuriireja kummallakin oli kaksi, loppuja neljää upseeria yksi kummallakin.
Kuriiri liikkui kuten lähetti ja mies-nappula kuten kuningas - se voitiin lyödä tavallisen nappulan tapaan. Visiiri liikkui yhden askeleen vinottain. Torni, ratsu ja kuningas liikkuivat kuten nykyshakissa.
Norsu liikkui kaksi askelta vinottain, riippumatta siitä oliko välissä olevassa ruudussa nappulaa vai ei, eli norsu hyppäsi yhden ruudun yli. Alkuruudussaan j1 sijainneella norsulla oli vain 12 ruutua laudalla: j1 j5 l3 l7 h3 h7 f1 f5 d3 d7 b1 b5. Kaikki neljä norsua pystyivät liikkumaan vain 12 ruutuun, eivätkä eriväriset norsut kohdanneet toisiaan.
Neuvonantaja (saksaksi "Schleich") siirtyi yhden ruudun ylös, sivulle tai alas, neljään suuntaan, ei vinottain. Esimerkiksi ruudusta e4 neuvonantaja siirtyi ruutuihin e5, d4, f4 ja e3. Tätä nappulaa ei käytetty keskiajan shakissa, joten se on kuriirishakin oma nappula.
Sotilaat liikkuivat vain yhden ruudun kerrallaan. Sotilas korottui viimeisellä rivillä todennäköisesti visiiriksi, mutta asiasta ei ole varmuutta .
Linnoitusta ei keskiajan kuriirishakissa tunnettu. Kuningas ei saanut hypätä ensimmäisellä siirrollaan, kuten joissain keskiajan shakin muunnelmissa.
Alkupeli.
Pelissä pelattiin tavallisesti alkupeli. Valkea siirsi sotilaansa a2-a4, g2-g4 ja l2-l4 sekä visiirin ruutuun g3, musta vastaavat siirrot a7-a5, g7-g5, l7-l5 ja visiiri g6:een. Tämän jälkeen alkoi varsinainen peli.
Historia.
Pelin alkuperä on hämärä. Kuriirishakkia tiedetään pelatun Saksassa 1100-luvulta 1800-luvulle, viimeksi Ströbeckin kylässä lähellä Halberstadtin kaupunkia 1800-luvulla. Selenus mainitsee peliä pelatun myös Saksan naapurimaissa .
Kuriirishakki taiteessa.
Todennäköisesti ensimmäisen shakkiaiheisen öljyvärimaalauksen "Shakinpelaajat" maalasi hollantilainen Lucas van Leyden vuonna 1508. Maalauksessa pelataan kuriirishakkia.
Emmi Voionmaa

Emmi Selma Sofia Voionmaa (sukunimi vuoteen 1906 "Wallin" ; 21. heinäkuuta 1877 Jyväskylä – 25. tammikuuta 1969 Helsinki) oli suomalainen kirjallisuuden suomentaja.
Emmi Voionmaan vanhemmat olivat seminaarin lehtori Olai Wallin (1832–1896) ja Flora Fredrika Bernhardina Schreck (1839–1926). Eino Voionmaa ja Väinö Voionmaa olivat hänen veljiään.
Suomennoksia.
Nimellä "Emmi Wallin":
Nimellä "Emmi Voionmaa":
Docventures

Docventures on Riku Rantalan ja Tuomas Milonoffin juontama televisiosarja, jossa esitetään dokumenttielokuvia ja keskustellaan niistä ja niiden aiheista.
Sarjan ensimmäinen tuotantokausi esitettiin Yle TV2:lla syksyllä 2013 ja siitä lähtien sarja on jatkunut uudella kaudella jokaisena syksynä. Toistaiseksi uusin, kahdeksas kausi esitettiin syksyllä 2020. Kuudennella kaudella esityspäivä vaihdettiin aiemmasta keskiviikosta tiistaihin.
Ohjelma voitti vuosien 2013 ja 2014 parhaan ajankohtais- ja asiaohjelman Kultaisen Venlan.
Ohjelmasta.
Jokaisessa jaksossa on vaihtuvia vieraita, joiden kanssa juontajat keskustelevat elokuvasta. Jaksot alkavat elokuvan ja asiantuntijavieraiden esittelyllä. Etukäteen kuvattu elokuvan esittely on sisältänyt muun muassa teemaan liittyvää materiaalia Madventures-matkailusohjelmasarjasta. Vieraat esitellään suorassa lähetyksessä, minkä jälkeen elokuva alkaa. Jaksot ovat katsottavissa rajoitetun ajan myös Yle Areenassa.
Elokuvan päätyttyä siirrytään takaisin suoraan lähetykseen, jolloin keskustelu alkaa. Lähetykseen on sisältynyt myös inserttejä, joissa on muun muassa videohaastateltu ulkomailla olevaa, kyseiseen elokuvaan tai sen aiheeseen liittyvää henkilöä. Katsojat voivat osallistua lähetykseen yhteisöllisten viestimien välityksellä. Ennen lähetystä yleisölle esitetään internetissä aiheeseen liittyvä kysymys, johon voi vastata lähetyksen loppuun asti.
Lähetyspäivänä Rantala ja Milonoff alustavat tulevan jakson teeman Yle Puhe -radiokanavalla. Radio-ohjelmassa on lisäksi vieras, joka tulee esittämään yhden kysymyksen asiantuntijavieraalle illan televisiolähetyksessä. Radiolähetykset ovat kuunneltavissa Yle Areenassa. Radiolähetysten poliittisena kommentaattorina toimi Ari Lahdenmäki. 
Ensimmäisen tuotantokauden neljäs studiovieras Leo Stranius haastoi Rantalan pitämään lihattoman lokakuun. Kampanja huipentui joukkouttamalla kootun kasvisruoista koostuvan reseptikirjan julkaisuun.
Ensimmäisen tuotantokauden televisiolähetykset päättyivät 13. marraskuuta 2013, mutta ohjelma sai jatkoa internetissä kuuden jakson verran. Sarjan lähetysaika aikaistui ja keskusteluosuuden kesto lyheni puoleen tuntiin. Näihin jaksoihin ei sisältynyt esittelyosuutta. Kaikkien verkossa esitettävien jaksojen aiheena oli nainen, myös studiovieraina oli naisia. Lisäjaksojen uutena elementtinä radiovieras veti lähetyksen aikana chatin. Valokuvaaja Meeri Koutaniemi otti jokaisesta vieraasta omakuvan, joka esiteltiin jakson aikana. Jaksot olivat mustavalkoisia.
Docventuresin optio-oikeudet on myyty Norjaan.
Jaksot.
Ensimmäinen tuotantokausi.
Lähde
Nainen-sarjan jaksot.
Lähde
Vuoden 2013 itsenäisyyspäivänä TV2 näytti lisäksi Docventures-erikoisjakson (19. jakso), jossa esitettiin Aleksi Bardyn ohjaama "Rouva presidentti". Jakson vieraina olivat ohjaaja-toimittaja Susanna Kuparinen ja tutkija Roope Mokka. Aiheena oli itsenäisyys. Jakson lopussa esitettiin Kerkko Koskinen Kollektiivin Hoosianna-musiikkivideo, joka on Kuparisen ohjaama.
Toinen tuotantokausi.
Lähde
Kolmas tuotantokausi.
Lähde
Neljäs tuotantokausi.
Lähde
Kahdeksas tuotantokausi.
Lähde
Erikoislähetykset.
Lähde
Orient (auto)

Orient oli vuosina 1902–1908 valmistettu yhdysvaltalainen automerkki. Ensimmäinen Orient-auto oli halpa, kevyt ja kaksipaikkainen Orient Buckboard. Autossa oli bensiinikäyttöinen yksisylinterinen moottori ja kaksi vaihdetta. Orient Buckboard painoi vain 227 kiloa.
Autotehdas sijaitsi Walthamissa, Massachusettsin osavaltiossa.
Vuonna 1905 esiteltiin nelisylinterinen Orient, jota valmistettiin vuoteen 1908, jolloin autojen tuotanto keskeytyi. Vuonna 1909 tehdas muutti nimensä Metz Companyksi, joka jatkoi autojen tuotantoa vuoteen 1922.
Orient-autoja tuotiin Suomeenkin vuodesta 1906 lähtien. Maahantuojan esitteessä vuodelta 1907 esitellään Orient BB ja kehutaan sen talviominaisuuksia auton keveyden ja ilmajäähdytteisen moottorin vuoksi. Orient BB maksoi Suomessa 2 500 markkaa. Takana sijaitsevan moottorin päälle sai lisähinnasta yhden hengen istuimen 60 markalla. Autoon sai haluamansa värin 50 markalla.
Orient BB:ssä ei ollut varsinaista koria, edessä ja takana oli puinen laatikko. Istuimelle mahtui kaksi ihmistä. Yksisylinterisen nelitahtimoottorin iskutilavuus oli 548 cm³. Suurin teho oli 3 kW (4 hv) kierrosnopeudella 1 000. Käynnistys värinäkelan ja kuivapariston avulla. Ei mittareita, öljyvalot. Omapaino oli 275 kiloa. Huippunopeus oli 40 km/t.
Metz (auto)

Metz oli vuosina 1909–1922 valmistettu yhdysvaltalainen automerkki. Tehtaan nimi oli Metz Company ja se sijaitsi Walthamissa Massachusettsissa. C. H. Metz aloitti liiketoimintansa vuonna 1886 valmistamalla polkupyörien osia. Vuonna 1902 Metz-yhtiön edeltäjä Orient aloitti autojen valmistuksen.
Metz Model 22 oli kaksipaikkainen roadster-tyyppinen auto, jossa oli 17 kilowatin nelisylinterinen vesijäähdytteinen moottori. Vuonna 1922 Metz Company joutui taloudellisiin vaikeuksiin ja elokuussa se ajautui konkurssiin. Metz-autojen tuotanto päättyi tähän.
Ferencváros Budapest TC

Ferencvárosi TC jégkorong-szakosztály on unkarilainen jääkiekkoseura, joka pelaa Itävallan monikansallisessa ICE Hockey Leaguessa. 
Joukkue kaudella 2025–2026.
"Lähde: EliteProspects"
Farman (auto)

Farman oli vuosina 1902 ja 1920–1931 valmistettu ranskalainen auto. Englantilais-ranskalaiset veljekset Henry ja Maurice Farman perustivat autotehtaan, joka valmisti myös Farman-lentokoneita.
Veljekset valmistivat vuonna 1902 auton, jossa oli kaksisylinterinen 12 hevosvoiman eli 9 kilowatin moottori. Autonvalmistus kuitenkin loppui samana vuonna ja tehdas keskittyi lentokoneiden valmistamiseen. Uudelleen autonvalmistus alkoi vuonna 1919, jolloin Farman esitteli Farman A6 -loistoauton. Siinä oli 6,6 litran moottori, yläpuolinen nokka-akseli ja 4 vaihdetta. Moottori oli kopio Hispano Suizan kuusisylinterisestä moottorista .
Tehdas esitteli NF-mallin 1927. Farman NF:ssä oli 7,1 litran moottori. 1929 New Yorkin pörssiromahduksesta alkanut lama vaikutti pian Euroopassakin ja autojen kysyntä väheni. Vuonna 1931 Farmanin piti lopettaa kalliiden loistoautojen tuotanto vähäisen kysynnän vuoksi.
Kaikkiaan Farman-autoja valmistettiin 1902-1931 yhteensä vain 120 kappaletta, eli keskimäärin vain kymmenen autoa vuodessa. 
Lähteet.
Cars: Cars Collection, Suuri Tietokirja Autoista, osa 12, 1987
HIFK-Friidrott

HIFK-yleisurheilu ry () on HIFK:n yleisurheilutoimintaa harjoittava yhdistys. Yleisurheilu on ollut HIFK:n ohjelmassa seuran alkuajoista lähtien ja se järjesti Suomen ensimmäiset kansainväliset yleisurheilukilpailut Helsingin Kaisaniemessä 3.–4. heinäkuuta 1900. Seura on voittanut Kalevan maljan seitsemän kertaa vuosina 1918, 1919, 1921, 1922, 1923, 1924 ja 1933.
HIFK juoksi viestijuoksun SM-kisoissa 1950 4 × 400 metrin viestissä uuden Suomen-ennätyksen ajalla 3.18,7. Joukkueeseen kuuluivat Rainer Pelkonen, Lasse Räihä, Oskar Reponen ja Rolf Back. Se sivusi samoissa kisoissa samalla joukkueella myös 4 × 800 metrin Suomen-ennätystä 7.43,4.
DVTK Jegesmedvék

DVTK Jegesmedvék on unkarilainen jääkiekkoseura, joka pelaa Erste Ligassa.
Joukkue kaudella 2025–2026.
Joukkueenjohto.
"Lähde: EliteProspects"
Erehtyneet sydämet

Erehtyneet sydämet on Eero Leväluoman ja Erkki Uotilan ohjaama elokuva vuodelta 1944. Se on luokiteltu arvioissa sota-ajan viihdedraamaksi.
"Erehtyneet sydämet" on tuotantoyhtiön neljäs elokuva. Ohjaustyön pani alkuun Leväluoma, mutta työ osoittautui esikoisohjaajalle liian suureksi urakaksi ja se jäi häneltä kesken, ja sen vei loppuun Uotila. Käsikirjoittajista Antti Metsalo on salanimi, jonka takana on tuottaja Theodor Lutsin puoliso Aksella Luts.
Arviot.
Aikalaisarvioissa puututtiin käsikirjoituksen ongelmiin: runsaudenpula olisi kaivannut karsimista, ja siksi elokuvaa on luonnehdittu ”helppohintaiseksi ajanvietefilmiksi”. Näyttelijöille annettiin kiitosta, erityisesti Erkki Uotila kuvanveistäjän roolissa sai suitsutusta Olavi Vesterdahlilta. Eija Karapään Vesterdahl toteaa kehittyvän filmi filmiltä, ja saman pani merkille Paula Talaskivi.
Saksan XXIII armeijakunta

Saksan XXIII armeijakunta () oli Saksan maavoimien yhtymä toisessa maailmansodassa.
Perustaminen.
Wehrkreis VI perusti 24. marraskuuta 1938 Bonnissa komentoesikunta Eifelin (), josta muutettiin 1. maaliskuuta 1939 rajajoukkojenesikunta Eifel (). Toisen maailmansodan alun liikekannallepanon yhteydessä kesällä 1939 esikunta aloitti liikekannallepanon. Se muodosti 18. syyskuuta 1939 XXIII armeijakunnan esikunnan ().
Historia.
Yhtymä liitettiin 25. elokuuta 1939 armeijaryhmä C:n 5. armeijaan sen esikunnan ollessa Eifelissä. Siirto armeijaryhmä B:n 6. armeijaan tehtiin jo 10. lokakuuta ja 20. lokakuuta edelleen armeijaryhmä A:n 12. armeijaan, jolloin esikunta siirtyi Trieriin ja 25. lokakuuta saman armeijaryhmän 16. armeijaan.
Elokuusta 1940 alkaen armeijakunta oli armeijaryhmä A:n 16. armeijassa Alankomaissa, kunnes se toukokuussa 1941 liitettiin kanaalinrannikolle kootun armeijaryhmä D:n 15. armeijaan maihinnousuun Britteinsaarille. Kesäkuussa se siirrettiin pohjoiseen armeijaryhmään Itä-Preussiin osaksi 16. armeijaa, jonka mukana se hyökkäsi Neuvostoliittoon operaatio Barbarossassa. Armeijakunta siirrettiin keskustan armeijaryhmän 9. armeijaan elokuussa, jonka mukana se osallistui Smolenskin, Vjazman ja Rževin taistelutihin.
Komentajat.
Armeijakunnankomentajina olivat:
Ralf Gyllenhammar

Ralf Gyllenhammar (s. 1. heinäkuuta 1966 Örgryte, Ruotsi) on ruotsalainen muusikko, lauluntekijä ja mediapersoona. Gyllenhammar tunnetaan Mustasch-metalliyhtyeen laulaja-kitaristina. Yhtyeen riveissä hän on voittanut kaksi kertaa Grammis-palkinnon parhaasta hard rock -albumista.
Maaliskuussa 2013 Gyllenhammar pääsi Melodifestivalenin finaaliin kappaleellaan ”Bed on Fire”.
Kolmevuotiaana Gyllenhammarin vanhemmat hylkäsivät pojan, ja myöhemmin hänet adoptoitiin sijaisperheeseen.
ks. "Mustaschin diskografia"
Sounds Like Hell, Looks Like Heaven

Sounds Like Hell, Looks Like Heaven on ruotsalaisen stoner rock -yhtyeen Mustaschin kuudes studioalbumi. Se julkaistiin 1. helmikuuta 2012 levymerkillä Regain Records.
Albumi nousi Suomen virallisen listan sijalle 6.
Newtonin–Pepysin ongelma

Newtonin–Pepysin ongelma on todennäköisyysongelma, joka käsittelee todennäköisyyttä heittää kuutoset vaihtelevalla määrällä noppia.
Vuonna 1693 Samuel Pepys ja Isaac Newton kiistelivät Pepysin esittämästä väitteestä, josta Pepys aikoi lyödä vetoa. Ongelma oli tämä:
"Millä seuraavista kolmesta väitteestä on suurin mahdollisuus toteutua?"
"A. Kuusi painottamatonta noppaa heitetään toisistaan riippumattomasti ja saadaan ainakin yksi kuutonen."
"B. Kaksitoista painottamatonta noppaa heitetään toisistaan riippumattomasti ja saadaan ainakin kaksi kuutosta."
"C. Kahdeksantoista painottamatonta noppaa heitetään toisistaan riippumattomasti ja saadaan ainakin kolme kuutosta."
Pepys ajatteli intuitiivisesti, että vaihtoehdolla C olisi suurin todennäköisyys, mutta Newton päätteli oikein, että itse asiassa vaihtoehdolla A on suurin todennäköisyys toteutua.
Ratkaisu.
Todennäköisyydet vaihtoehdoille A, B ja C ovat:
formula_1
formula_2
formula_3
Tulokset voidaan havaita soveltamalla binomijakaumaa. Yleisesti, jos P("N") on todennäköisyys heittää ainakin "n" kuutosta kuudella "n" nopalla, niin:
formula_4
Kun "n" kasvaa, P("N") vähenee monotonisesti kohti asymptoottista rajaa 1/2.
Newtonin selitys.
Vaikka Newton laski oikein heittojen todennäköisyydet, hän tarjosi Pepysille erillisen, intuitiivisemman selityksen. Hän kuvitteli, että vaihtoehdoissa B ja C heitetään noppia kuutosten ryhmissä, ja sanoi että A oli kaikkein todennäköisin vaihtoehdoista, koska se vaati kuutosen saamisen vain yhdellä heitolla, kun taas B ja C vaativat kuutosen saamista jokaisella heitolla. Tämä selitys olettaa, että ryhmä ei tuota enempää kuin yhden kuutosen, joten se ei itse asiassa vastaa alkuperäiseen ongelmaan.
Nighttime Harmony

Nighttime Harmony on suomalaisen death/doom metal -yhtyeen Antagonist Zeron EP-levy. Se julkaistiin vuonna 2012 levymerkillä Violent Journey Records.
Kappaleet ovat myös yhtyeen samana vuonna ilmestyneellä esikoisalbumilla "Doomed", jota varten ne nauhoitettiin uudelleen. EP:stä julkaistiin rajoitettu 100:n kappaleen painos.
Howeitat

Howeitat () on historiallisen Transjordanian alueella ja nykyisen Jordanian ja Saudi-Arabian alueella vaikuttava arabiheimojen liitto. Howeitat jakautuu useaan haaraan, mukaan lukien Ibn Jazi, ibu Tayi ja Sulaymanniyin. Tunnettuihin Howeitat-päälliköihin kuului muun muassa Auda ibu Tayi, joka osallistui ensimmäisen maailmansodan aikana Osmanien valtakuntaa vastaan käytyyn arabikapinaan. Howeitat mainitaan myös historiallisissa lähteissä, kuten brittiläisen T. E. Lawrencen arabikapinaa käsittelevässä omaelämäkerrallisessa teoksessa "Seven Pillars of Wisdom" (1922). Teokseen pohjautuvassa elokuvassa "Arabian Lawrence" (1962) nähdään Howeitat-heimo ja sen päällikkö Auda ibu Tayi.
Doomed

Doomed on suomalaisen metalliyhtyeen Antagonist Zeron esikoisalbumi. Se julkaistiin 28. syyskuuta 2012 levymerkillä Violent Journey Records.
Musiikillisesti albumilla yhdistellään elementtejä death-, doom-, black- ja post metalista.
Kappaleet.
Kaikki kappaleet säveltänyt ja sanoittanut Ben Pakarinen, ellei toisin mainittu.
Eemi

Eemi on miehen etunimi, Emil-nimen muunnelma. Nimi on annettu 1900-luvun alusta elokuuhun 2025 mennessä noin 2 710 henkilölle, joista suurin osa on vuoden 2000 jälkeen syntyneitä.
Vuodesta 2015 lähtien Eemin nimipäivä on 30. elokuuta, joka ennestäänkin on Eemelin ja Eemilin nimipäivä.
Human Waste Compression

Human Waste Compression on suomalaisen death metal -yhtyeen Mors Subitan esikoisalbumi. Se julkaistiin vuonna 2011 levymerkillä Violent Journey Records.
Albumi nousi Suomen virallisen listan sijalle 42.
Aratic

Aratic on porilainen thrash metal -yhtye, joka perustettiin vuonna 2012. Yhtyeen musiikki on kasarithrasia, jossa on vaikutteita saksalaisten thrash metal -yhtyeiden musiikista.
Yhtyeen esikoisalbumi, "To the Early Grave", julkaistiin 14. kesäkuuta 2013 levymerkillä Violent Journey Records.